Jüri Pootsmann

Jüri Pootsmann (sündinud 1. juulil 1994) on eesti poplaulja ja saatejuht. 

Ta sai tuntuks 2015. aastal meelelahutussaate "Eesti otsib superstaari" võitjana. Ta on hääleliigilt bariton.

Haridus
Raikkülast pärit Jüri Pootsmann on õppinud Rapla Ühisgümnaasiumis ja laulnud koorides. Teisel gümnaasiumiaastal õppis ta vahetusõpilasena Taanis, kus sattus muusikaklassi, mis pani aluse ta edasisele muusikahuvile ning innustas õppima soololaulu ja pillimängu.Piret Linnamägi. Raplamaa lauljad pääsesid poiste-solistide lõppvõistlusele Türil. Raplamaa Sõnumid, 27.03.2013.Jüri Pootsmann meenutab kooliaega: ma olin tõesti arglik inimene ERR Eeter, 10.03.2016.

Alates 2023. aastast õpib ta Eesti Kunstiakadeemias visuaalset kommunikatsiooni.Liisa Tupits. Näosaates teiseks jäänud Jüri Pootsmann tunneb kerget pettumust: viimase hetkeni oli väike lootus sees, et võit tuleb ära Kroonika/Delfi, 13.12.2024.

 Töö ja looming 
Pärast gümnaasiumi lõpetamist töötas ta umbes aasta kõnekeskuses taanikeelse klienditeenindajana, seejärel keskendus muusikaga tegelemisele.Ursula Nõu. Jüri Pootsmanni ema: Jüri oli lapsena krutskimees, kes kooli mineku asemel sõitis vahel bussiga tagasi koju Eesti Päevaleht / LP, 11.03.2016.

Ta on juhtinud ühe saatejuhina hommikusaateid raadiojaamas MyHits (2018–2022).Hüvasti, MyHits! Jüri Pootsmann lahkub tuntud raadio hommikuprogrammist Kroonika/Delfi, 02.09.2022. 
2022. aastast töötab ta raadiojaamas Power Hit Radio.

Ta on juhtinud kaassaatejuhina telesaateid "Eesti laul" (2022), "Tantsud tähtedega" (2022)Kristiina Reimand. «Tantsud tähtedega» saatejuht Jüri Pootsmann: minu enda tantsusamm on päris puine Postimees.ee/Elu24, 08.09.2022. ning "Jüri ja Gretega külast külla" (2025).Jüri ja Gretega külast külla TV3 koduleht. Vaadatud 29.11.2025. Aastatel 2022-2023 oli ta saatesarja "Salalaul" saatejuht.Erika Klaats. "Salalaul" – tulvil liigutavaid üllatusi Maaleht/Delfi, 01.12.2022. 

 Eurovisioon 
pisi|Jüri Pootsmann 2016. aasta Eurovisiooni lauluvõistlusel Stockholmis
Jüri Pootsmanni esitatud laul "Play", mille autorid on Stig Rästa, Fred Krieger ja Vallo Kikas, võitis 5. märtsil 2016 "Eesti laulu 2016". Eurovisiooni lauluvõistlusel Stockholmis Globenis sai tema esitatud laul I poolfinaalis viimase, 18. koha ega pääsenud finaali. Ka kõiki riike esindanud laulude üldarvestuses sai Eesti laul viimase koha.Postimees: Eesti jäi Eurovisiooni poolfinaalis viimaseks

2020. aasta novembris pääses tema esitatud laul "Magus melanhoolia" lauluvõistluse "Eesti laul 2021" poolfinalistide hulka. Laulu autorid on Jüri Pootsmann, Joonas Mattias Sarapuu, Jana Hallas ja Aleksi Liski. Märtsis 2021 toimunud finaalis sai see laul kolmanda koha.

2024. aastal kuulus ta Eurovisiooni lauluvõistluse Eesti eelvooru (võistluse Eesti Laul 2025) žüriisse.Eesti Laulu žürii liige Jüri Pootsmann avaldas järjekordsed lauluvõistluse finaali pääsenud artistid Kroonika/Delfi, 04.11.2024.

 Meelelahutus- ja heategevussaadetes osalemine 
Jüri Pootsmann on mitmel aastal solistina esinenud ETV heategevussaates "Jõulutunnel" ja Tallinna Niguliste kirikus toimunud heategevuskontserdil.Jõulutunneli laulud: 1 | Jõulutunneli laulud 2015 ERR Arhiiv, 01.01.2016.Jõulutunnel. Kontsert Nigulistes ERR Arhiiv, 26.12.2016.

2016. aastal olid Jüri Pootsmann ja Liisi Koikson TV3 saatesarja "Armastuse laul" põhisolistid. Selle saatesarja muusikaseaded olid džässilikus võtmes.Anna teada: Kuidas meeldis TV3 uus liigutav telesaade "Armastuse laul"? Kroonika/Delfi, 03.03.2016.

2022. aastal osales ta TV3 meelelahutussaates "Laula mu laulu".Merilin Lutsar. ÕL video | „Laula mu laulu“ osaleja Jüri Pootsmann: meelelahutust on ka raskel hetkel vaja Õhtuleht.ee, 16.04.2022. 

Mitmel aastal (sh 2023, 2024) on ta olnud üks soliste TV3 heategevussaates "Inglite aeg".Erika Klaats. „Inglite aeg“ alustab uut hooaega: saatesse lugude valimine on väga raske, paljud pered elavad täielikus vaesuses Maaleht.ee, 08.12.2023. 

2024. aasta mais oli ta ajakirja Kroonika korraldatud Eesti meelelahutusauhindade gala saatejuht, videoülekande tegi Delfi TV.Karoliina Vasli. Blogi, fotod ja video | Selgusid aasta seksikaim mees ja naine! Märgilise auhinna sai ka Jüri Ratas Kroonika/Delfi, 30.05.2024.

2024. aastal osales ta TV3 heategevuslikus meelelahutussaates "Su nägu kõlab tuttavalt", kus pääses finaali ja saavutas kokkuvõttes teise koha. Ta võitis sarja kolmanda ja kaheksanda saate (kehastades vastavalt Kalju Terasmaad ja Broadway legendi Carol Channingut) ning annetas mõlemad 1000-eurosed preemiad Eesti Väikelaste Vaimse Tervise Liidule.Dave Benton: ma kindlasti ei lähe näosaatesse. Mitte kunagi! Kroonika/Delfi, 23.12.2024.Margaret Petrova. Video | Näosaates kaks korda võitnud ja edetabelis esimeseks kerkinud Jüri Pootsmann suure finaali eel: tahaksin täiega rokkida! Kroonika/Delfi, 24.11.2024.

2025. aastal oli ta üks soliste TV3 "Eestimaa uhkuse" tänugalal Tallinna Lillepaviljonis.Fotod | "Eestimaa uhkuse" gala tõi kokku särava seltskonna, et tunnustada erilisi inimesi meie ümber Kroonika/Delfi, 23.02.2025. Meelelahutussaates "Maskis laulja" kehastas ta Diskodiivat.Helen Heidemann. Kokkuvõte | Detektiivid panid täppi! „Maskis laulja“ saates langetas maski Diskodiiva ehk Jüri Pootsmann Kroonika/Delfi, 20.04.2025.

 Jüri Pootsmanni bänd 
 Jüri Pootsmann (laul)
 Siim Avango (basskitarr, taustalaul)
 Joonas Mattias Sarapuu (klahvpillid)
 Pent Järve (kitarr)
 Hans Kurvits (trummid)

2023. aasta džässifestivalil Jazzkaar esines ta Jüri Pootsmann Trioga:Jüri Pootsmann Trio jazzkaar.ee, 23.04.2023.
 Jüri Pootsmann
 Rauno Laikjõe
 Siim Avango

Muusikasalvestised
 2015 – "Jüri Pootsmann" – EP koostöös Vaiko Epliku, Sten Šeripovi ja Kim W-ga
 2016 – "Täna" – album
 2022 – "Suveööde unetus"Jüri Pootsmann avaldas Tallinnale pühendatud uue singli "Millal käisid sa viimati Tallinnas?" – tema esimene iseseisva artistina Muusikaplaneet, 23.05.2025.

 Singlid 
<tr valign=top><td>
 "Kukume korduvalt" (ft. AL & MAKU) – 2013 
 "Torm" – 2015
 "Aga siis" – 2015
 "Nooled" – 2015
 "Sadama peab" – 2015
 "Ainult jooksen" – 2015
 "Play" – 2016
<td>
 "I Remember U" (ft. Cartoon) – 2016 
 "Nii või naa" – 2016
 "Täna" – 2016
 "Silmades" – 2017
 "Vihmapiisad päikest täis" – 2018
 "Jagatud saladus" (koos Elina Borniga) – 2018
 "Üksinda koos" – 2019
<td>
 "Magus melanhoolia" – 2020
 "Ümber sõrme" – 2021
 "Jäljed jätsid tuulde" – 2022
 "Vaata mind" – 2022
 "Suveööde unetus" – 2022
 "Ilu valuta" (koos Elina Borniga) – 2023

 Tunnustus 
Ta sai 2016. aastal Eesti Muusikaauhinna aasta meesartisti kategoorias, kusjuures oli nomineeritud auhinnale viies kategoorias (aasta popalbum, aasta meesartist, aasta debüütalbum, aasta parim laul, aasta album). 

 Viited 

Välislingid
 Katharina Toomemets. Jüri Pootsmann: "Play" ja "Goodbye to Yesterday" on võrdselt head lood! Õhtuleht.ee, 6. märts 2016
 ETV saade "Kahekõne. Jüri Pootsmann" ERR Arhiiv, 10. märts 2016
 Vikerraadio saade "Käbi ei kuku... Marit Rahkemaa ja Jüri Pootsmann" ERR Arhiiv, 28. veebruar 2021 
 Jüri Pootsmann: raadiosse tööle minek on olnud õigemaid otsuseid elus Eesti Ekspress / Areen, 16. november 2022

Kategooria:Eesti lauljad
Kategooria:Eesti esindajad Eurovisiooni lauluvõistlusel
Kategooria:Sündinud 1994